Geraņimovas Ildzs

Geraņimovas Ildzs (arī Geraņimovas Ilzas ezers, Ilzas ezers, Geraņimova ezers, Ilza ezers, Ilžas ezers, Ilzes ezers, Elszen) ir sestais Latvijas dziļākais ezers Krāslavas novada Kastuļinas pagastā.ezeri.lv Ezers atrodas subglaciālajā iegultnē Feimaņu paugurainē, dibens dūņains, krasti stāvi. Ietek vairāki strauti un grāvji, lielākie no kuriem ir Randovka no Lielā Kustaru ezera un strauts no Dubuļu ezera. Notece uz Rušonu. Uz iztekas līdz 20. gadsimta 70. gadiem bijušas dzirnavas. Ezera tilpums 36 milj. m³, ūdens apmainās 1,8 gados. Ezerā viena sala (0,1 ha).

Makrofīti: niedres, meldri, kosas, pameldri, vilkvālītes, kalmes, bultenes, lēpes, glīvenes. Dzīvo līdaka, asaris, rauda, karūsa, plaudis, līnis, repsis, sniedze, karpa, zutis, vēdzele, ielaistas sīgas.

Krastos vairākas peldvietas. Ziemeļu krastā Vortņikos brīvdienu māja "Zemeņu krastiņi".Vasals Latgolā!

Ilzas ezers rakstiskos avotos minēts 1478. gadā ar nosaukumu Elszen see, kur aprakstīta tā krastos esošā Mušas zeme un muiža (Terra Mesinen, Myszinnen lant, Mussen moyza), kā arī Eisbaha pils (Hespach moyza) 

 Atsauces 

Kategorija:Krāslavas novada ezeri
Kategorija:Kastuļinas pagasts